
ПРОЕКТ НА ЗАКОНОДАТЕЛНА РЕЗОЛЮЦИЯ НА ЕВРОПЕЙСКИЯ ПАРЛАМЕНТ
относно предложението за решение на Съвета за сключване на Споразумение между Европейския съюз, от една страна, и Република Армения, от друга страна, за сътрудничество между Агенцията на Европейския съюз за сътрудничество в областта на наказателното правосъдие (Евроюст) и компетентните органи за съдебно сътрудничество по наказателноправни въпроси на Република Армения
(COM(2023)0705 – C9‑xxxx/2023 – 2023/0400(NLE))
(Одобрение)
Европейският парламент,
–	като взе предвид предложението за решение на Съвета (COM(2023)0705),
–	като взе предвид проекта на споразумение между Европейския съюз, от една страна, и Република Армения, от друга страна, за сътрудничество между Агенцията на Европейския съюз за сътрудничество в областта на наказателното правосъдие (Евроюст) и компетентните органи за съдебно сътрудничество по наказателноправни въпроси на Република Армения (xxxx/2023),
–	като взе предвид искането за одобрение, представено от Съвета в съответствие с член 16, параграф 2, член 85 във връзка с член 218, параграф 6, втора алинея, буква а), подточка v) и член 218, параграф 7 от Договора за функционирането на Европейския съюз (C9‑хххх/2023),
–	като взе предвид член 105, параграфи 1 и 4 и член 114, параграф 7 от своя Правилник за дейността,
–	като взе предвид препоръката на комисията по граждански свободи, правосъдие и вътрешни работи (A9‑0000/2024),
1.	дава своето одобрение за сключването на споразумението;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Република Армения.

Настоящото Споразумение между Европейския съюз и Република Армения представлява първото международно споразумение за сътрудничество между Агенцията на Европейския съюз за сътрудничество в областта на наказателното правосъдие (Евроюст) и компетентните органи в трета държава от началото на прилагането на Регламента за Евроюст, считано от 12 декември 2019 г. За да бъде ефективно международното съдебно сътрудничество, от съществено значение са споразуменията за сътрудничество с трети държави. 
Настоящото споразумение ще подобри сътрудничеството с органите на Армения, участващи в разследването и наказателното преследване на тежки престъпления. 
Особено важно е, че това е възможно само когато споразуменията са предмет на строги гаранции по отношение на защитата на данните, неприкосновеността на личния живот и основните права. 
В случая с настоящото споразумение е ясно, че всички условия са изпълнени и са налице необходимите гаранции. Това ще бъде наблюдавано непрекъснато след влизането в сила на настоящото споразумение и евентуалните нарушения на споразумението биха могли в крайна сметка да доведат до спиране на сътрудничеството. Приветстваме тази важна стъпка в сътрудничеството между Европейския съюз и Република Армения.
image1.png




